Butikkmedarbeider

Butikkmedarbeider er et yrke innen varehandel som tar for seg generelle oppgaver innen butikkdrift. Vanlige oppgaver som må utføres i en dagligvarehandel er varepåfyll og rydding i hyller, sitte i kassen, hjelpe kunder, bestille varer, varetelling og vasking.

I Norge

Utdanning 
Det kreves ingen formell utdanning for å jobbe som butikkmedarbeider i Norge. De fleste butikker krever likevel at butikkmedarbeideren fullfører et digitalt treningsløp som forteller om butikkjedens strategier, rutiner og regler. Selv om det ikke kreves utdanning, finnes likevel utdanninger både på videregående-nivå og fagskole-nivå som kan være aktuelle som butikkmedarbeider, eller som vil gi mer ansvar i butikken.

Salg, service og reiseliv er et videregående utdanningsløp som gir yrkeskompetanse og fagbrev innen salg og reiseliv eller service, sikkerhet og administrasjon.

Flere av de norske butikkjedene har egne, interne utdanningsprogram. Dersom en butikkmedarbeider skal bli kjøpmann, eller assisterende butikksjef må man i mange tilfeller gjennomgå et slikt internt opplæringsløp. Et eksempel på et slikt opplæringsløp er Rema 1000s talentprogram.

Referanser

Eksterne lenker 
 Beskrivelse av butikkmedarbeider på utdanning.no
 Lær om yrket butikkmedarbeider på yrkesnorsk.no 
 Les om yrket butikkmedarbeider på karrierestart.no

Handel
Yrkesbeskrivelser
Beskjeftigelser